**Røde Kors Julestafet 2023 – Citater**

”Vi ved aldrig, hvornår den næste krise rammer. Derfor er det så vigtigt, at vi har virksomheder, der tager ansvar. Ved at gribe Røde Kors Julestafet, er de med til at sikre, at vi kan rykke ud med livsvigtig nødhjælp, når det bliver nødvendigt,” siger Anders Ladekarl, generalsekretær i Røde Kors.

”Røde Kors Julestafet er årets måske vigtigste stafetløb. Ved at gribe stafetten, give en donation til Røde Kors og sende stafetten videre er erhvervsledere med til at gøre en forskel for udsatte mennesker verden over. Sammen når vi langt,” siger Anders Ladekarl, generalsekretær i Røde Kors.

”Jeg vil gerne sige glædelig jul og tusind tak til alle de erhvervsledere, der tog sig tid til at deltage i Røde Kors Julestafet. I gør jeres medarbejdere og kunder stolte, og I er med til at gøre det muligt for Røde Kors at hjælpe med julehjælp til økonomisk trængte familier i Danmark og kriseramte familier i verdens brændpunkter. Sammen når vi langt,” siger Anders Ladekarl, generalsekretær i Røde Kors.

”For femte gang i år afholder vi Røde Kors Julestafet, som jeg ser frem til at følge. Jo flere der deltager, desto flere mennesker kan vi hjælpe i Danmark og i verdens brændpunkter. Tak, fordi så mange erhvervsledere griber stafetten,” siger Anders Ladekarl, generalsekretær i Røde Kors.